คาเฟ่บรรยากาศดีในตลาดบองมาเช่ เป็นร้านกระจกมี 2 ชั้น สามารถจิบกาแฟไป ชื่นชมบรรยากาศบึงตลาดบองมาเช่ได้ มีเมนูเค้กให้เลือกหลากหลาย ครั้งนี้สั่งเค้กมา 3 ชิ้น ชิ้นแรกเป็นแมคาเดเมียเค้ก แมคาเดเมียมาเต็มเม็ดมีกลิ่นคาราเมลอ่อน หวานมันกำลังดี แต่สำหรับเรา รู้สึกว่าเนื้อเค้กจะแห้งไปหน่อย ชิ้นที่ 2 เป็นราสเบอร์รี่ชีสเค้ก ชิ้นนี้อร่อยฟินมากกกก หนักทั้งหน้า หนักทั้งครีมชีส เนื้อเค้กก็เนียน อร่อยติดดาว ชิ้นที่ 3 เป็นเค้กมะตูม เพิ่งชิมครั้งแรก จัดว่ารสชาติดีกว่าที่คิด เนื้อเค้กฉ่ำๆ กินกับชาจะเข้ากันได้ดี ส่วนเครื่องดื่มเป็นคาปูชิโน่เย็นกับโกโก้ปั่น รสชาติเข้มข้น ติดไปทางขมเลยทีเดียว หวานน้อย ใครชอบรสชาติเข้มๆคงถูกใจ